Anunţ juridic important

|

52007PC0491

Propunere de decizie a Consiliului privind autorizarea Regatului Ţărilor de Jos de a aplica o măsură derogatorie de la dispoziţiile articolului 193 din Directiva 2006/112/CE privind sistemul comun al taxei pe valoarea adăugată (Numai versiunea în limba neerlandeză este autentică)  /* COM/2007/0491 final */

	[pic] | COMISIA COMUNITĂŢILOR EUROPENE |Bruxelles, 3.9.2007COM(2007) 491 finalPropunere deDECIZIE A CONSILIULUIprivind autorizarea Regatului Ţărilor de Jos de a aplica o măsură derogatorie de la dispoziţiile articolului 193 din Directiva 2006/112/CE privind sistemul comun al taxei pe valoarea adăugată (Numai versiunea în limba neerlandeză este autentică)(prezentată de Comisie)EXPUNERE DE MOTIVECONTEXTUL PROPUNERII |110 | Motivele şi obiectivele propunerii În conformitate cu articolul 395 din Directiva 2006/112/CE din 28 noiembrie 2006 privind sistemul comun al taxei pe valoarea adăugată, Consiliul, hotărând în unanimitate la o propunere a Comisiei, poate autoriza orice stat membru să aplice măsuri speciale de derogare de la dispoziţiile directivei menţionate anterior, pentru a simplifica procedura de colectare a TVA-ului sau pentru a evita anumite forme de fraudă sau evaziune fiscală. Printr-o scrisoare înregistrată la Secretariatul General al Comisiei la data de 24 noiembrie 2006, Regatul Ţărilor de Jos a solicitat autorizarea aplicării unei măsuri derogatorii în industria confecţiilor de prêt-à-porter, după cum s-a acordat în prealabil pentru o perioadă limitată prin Decizia 1998/20/CE (astfel cum a fost modificată). În conformitate cu articolul 395 alineatul (2) din Directiva 2006/112/CE, Comisia a informat celelalte state membre cu privire la cererea înaintată de Regatul Ţărilor de Jos prin scrisoarea din 10 iulie 2007. Prin scrisoarea din 17 iulie 2007, Comisia a înştiinţat Regatul Ţărilor de Jos că deţine toate informaţiile necesare pentru a lua în considerare cererea. |120 | Contextul general Măsura solicitată trebuie considerată, în mod esenţial, ca o măsură vizând prevenirea anumitor tipuri de evaziune fiscală în sectorul industriei confecţiilor de prêt-à-porter. Subcontractanţii din sectorul industriei confecţiilor de prêt-à-porter sunt uneori întreprinderi mici, care deseori s-au dovedit a fi întreprinderi cu o durată efemeră, şi pe care administraţia fiscală nu prea reuşeşte să le controleze, deoarece acestea joacă rolul unor instrumente de evaziune fiscală. O formă curentă de evaziune constă în neplata în favoarea administraţiei fiscale a TVA-ului facturat de către subcontractanţi, care ulterior nu mai pot fi găsiţi, furnizând totuşi clientului (contractantului) o factură valabilă privind deducerea fiscală. Prezenta decizie autorizează Regatul Ţărilor de Jos să aplice, în sectorul industriei confecţiilor de prêt-à-porter, un sistem de transfer al obligaţiei de a plăti TVA autorităţilor fiscale de la subcontractant la întreprinderea de confecţii (contractantul). În prealabil, Directiva 1998/20/CE a Consiliului a autorizat Regatul Ţărilor de Jos să aplice acest sistem care derogă de la dispoziţiile articolului 193 din Directiva TVA 2006/112/CE. Termenul de valabilitate iniţial, până la 31 decembrie 1999, a fost prelungit până la 31 decembrie 2003 prin Decizia 2004/435/CE a Consiliului şi încă o dată până la 31 decembrie 2006 prin Decizia 2004/516/CE a Consiliului. Regatul Ţărilor de Jos a argumentat că, datorită derogărilor anterioare, numărul fraudelor comise de subcontractanţi în sectorul industriei confecţiilor de prêt-à-porter a scăzut. Cu toate acestea, Comisia nu a stabilit cu certitudine în ce măsură o asemenea scădere a fraudelor se datorează derogării şi în ce măsură aceasta se datorează evoluţiei din sectorul industriei respective. Industria confecţiilor se află într-o continuă schimbare, iar subcontractanţii se deplasează dintr-o ţară în alta, datorită, printre altele, costurilor forţei de muncă. Prin urmare, nu se exclude faptul că anumiţi subcontractanţi au părăsit Regatul Ţărilor de Jos din motive economice. Pentru a evalua impactul atât al derogării actuale, cât şi al altor factori, Regatul Ţărilor de Jos este invitat să prezinte Comisiei un raport privind eficacitatea acestei măsuri. |130 | Dispoziţiile în vigoare în domeniul propunerii Decizia 98/20/CE a Consiliului din 19 decembrie 1997 de autorizare a Regatului Ţărilor de Jos privind extinderea aplicării unei măsuri de derogare de la dispoziţiile articolului 21 din a şasea Directivă 77/388/CE a Consiliului privind armonizarea legislațiilor statelor membre referitoare la impozitele pe cifra de afaceri (JO L 8, 14.1.1998, p.16. Decizie modificată prin Decizia 2000/435/CE (JO L 172, 17.2.2000, p. 24) şi prin Decizia 2004/516/CE (JO L 221, 21.6.2004, p. 17). |141 | Coerenţa cu celelalte politici şi obiective ale Uniunii Nu se aplică. |CONSULTAREA PăRţILOR INTERESATE şI EVALUAREA IMPACTULUI |Consultarea părţilor interesate |219 | Nu este relevantă. |Obţinerea şi utilizarea opiniei experţilor |229 | Nu a fost necesară consultarea experţilor externi. |230 | Evaluarea impactului Propunerea de decizie vizează combaterea unei eventuale evaziuni a TVA-ului în industria confecţiilor de prêt-à-porter, având în consecinţă un potenţial impact economic pozitiv. Cu toate acestea, având în vedere sfera de aplicare restrânsă a derogării şi aplicarea sa limitată în timp, impactul va fi, în orice caz, limitat. |ELEMENTE JURIDICE ALE PROPUNERII |305 | Rezumatul acţiunii propuse Autorizarea Regatului Ţărilor de Jos de a aplica o măsură de derogare de la dispoziţiile articolului 193 din Directiva 2006/112/CE în ceea ce priveşte utilizarea unui mecanism de impozitare la beneficiar pentru anumite operaţiuni din sectorul industriei confecţiilor de prêt-à-porter.. |310 | Temeiul juridic Articolul 395 din Directiva TVA 2006/112/CE din 28 noiembrie 2006 privind sistemul comun al taxei pe valoarea adăugată. |329 | Principiul subsidiarităţii Propunerea intră în sfera competenţei exclusive a Comunităţii. Prin urmare, principiul subsidiarităţii nu se aplică. |Principiul proporţionalităţii Propunerea respectă principiul proporţionalităţii din următorul (următoarele) motiv(e). |331 | Decizia se referă la o autorizaţie acordată unui stat membru la cerere şi nu constituie o obligaţie. |332 | Având în vedere sfera de aplicare restrânsă a derogării, măsura specială este proporţională cu obiectivul urmărit. |Alegerea instrumentelor |341 | Instrumente propuse: altele. |342 | Alte mijloace nu ar fi adecvate din următorul (următoarele) motiv(e). În temeiul articolului 395 din Directiva TVA 2006/112/CE privind sistemul comun al taxei pe valoarea adăugată, derogarea de la dispoziţiile comune privind TVA nu se poate acorda decât cu autorizaţia Consiliului, hotărând în unanimitate la o propunere din partea Comisiei. Prin urmare, o decizie a Consiliului este instrumentul cel mai potrivit, deoarece aceasta poate fi adresată în mod individual statelor membre. |IMPLICAţII BUGETARE |409 | Propunerea nu are nicio implicaţie pentru bugetul comunitar. |INFORMAţII SUPLIMENTARE |Clauza de reexaminare/revizuire/caducitate |533 | Propunerea include o clauză de caducitate. |1.  Propunere deDECIZIE A CONSILIULUIprivind autorizarea Regatului Ţărilor de Jos de a aplica o măsură derogatorie de la dispoziţiile articolului 193 din Directiva 2006/112/CE privind sistemul comun al taxei pe valoarea adăugată (Numai versiunea în limba neerlandeză este autentică)CONSILIUL UNIUNII EUROPENE,având în vedere Tratatul de instituire a Comunităţii Europene,având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată[1], în special articolul 395 alineatul (1),având în vedere propunerea Comisiei[2],întrucât:(1) Printr-o scrisoare înregistrată la Secretariatul General al Comisiei la data de 24 noiembrie 2006, Regatul Ţărilor de Jos a solicitat autorizarea aplicării unor măsuri fiscale speciale în industria confecţiilor de prêt-à-porter , autorizate în prealabil pentru o perioadă limitată prin Decizia 1998/20/CE[3].(2) În conformitate cu articolul 395 alineatul (2) din Directiva 2006/112/CE, Comisia a informat celelalte state membre cu privire la cererea înaintată de Regatul Ţărilor de Jos prin scrisoarea din 10 iulie 2007. Prin scrisoarea din 17 iulie 2007, Comisia a înştiinţat Regatul Ţărilor de Jos că deţine toate informaţiile necesare pentru a lua în considerare cererea.(3) Acordul ar autoriza Regatul Ţărilor de Jos să aplice, în sectorul industriei confecţiilor de prêt-à-porter , un sistem de transfer al obligaţiei subcontractantului de a plăti TVA-ul autorităţilor fiscale de la subcontractant la întreprinderea de confecţii (contractantul).(4) În trecut, aceste acorduri s-au dovedit a fi o măsură eficientă de prevenire într-un sector în care colectarea TVA-ului este problematică datorită dificultăţilor privind identificarea şi supravegherea activităţilor subcontractanţilor. Prin urmare, măsura solicitată trebuie considerată ca fiind o măsură de prevenire a anumitor tipuri de evaziune fiscală şi de fraudă în sectorul industriei confecţiilor de prêt-à-porter .(5) Cu toate acestea, întrucât în sectorul industriei confecţiilor de prêt-à-porter , un factor important în alegerea locului de fabricaţie a îmbrăcămintelor este reprezentat de costurile scăzute ale forţei de muncă, iar subcontractanţii recurg deseori la relocalizarea dintr-o ţară în alta, Regatul Ţărilor de Jos ar trebui să controleze şi să evalueze impactul acestor factori asupra eficienţei derogării şi să informeze Comisia în consecinţă.(6) Este oportun faptul că măsura este limitată în timp, pentru a permite Comisiei să o evalueze pe baza raportului furnizat de către Ţările de Jos.(7) Derogarea nu va avea un efect negativ asupra resurselor proprii ale Comunităţilor Europene care provin din taxa pe valoarea adăugată şi nici nu va influenţa valoarea TVA-ului percepută în etapa finală a consumului.ADOPTĂ PREZENTA DECIZIE:Articolul 1Prin derogare de la dispoziţiile articolului 193 din Directiva 2006/112/CE a Consiliului, Regatul Ţărilor de Jos este autorizat prin prezenta să aplice, până la 31 decembrie 2009, în sectorul industriei confecţiilor de prêt-à-porter , un sistem de transfer al obligaţiei subcontractantului de a plăti TVA-ul autorităţilor fiscale de la subcontractant la întreprinderea de confecţii (contractantul).Articolul 2Până la 31 iulie 2009, Regatul Ţărilor de Jos prezintă Comisiei un raport asupra evaluării globale a funcţionalităţii măsurii în cauză, în special în ceea ce priveşte eficienţa sa, precum şi alte eventuale elemente referitoare la relocalizările subcontractanţilor din industria de confecţii prêt-à-porter în alte ţări.Articolul 3Prezenta decizie se adresează Regatului Ţărilor de Jos.Adoptată la Bruxelles, […]Pentru ConsiliuPreşedintele [1] JO L 347, 11.12.2006, p. 1. Directivă modificată prin Directiva 2006/138/CE (JO L 384, 29.12.2006, p. 92).[2] JO C, p.[3] JO L 8, 14.1.1998, p. 16. Decizie modificată prin Decizia 2000/435/CE (JO L 172, 12.7.2000, p. 24) şi prin Decizia 2004/516/CE (JO L 221, 21.6.2004, p. 17).


Anunţ juridic important

|

52009PC0583

Propunere de decizie a Consiliului autorizând Republica Austria să prelungească măsura de derogare de la articolul 168 din Directiva 2006/112/CE privind sistemul comun al taxei pe valoarea adăugată  /* COM/2009/0583 final */

	[pic] | COMISIA COMUNITĂŢILOR EUROPENE |Bruxelles, 29.10.2009COM(2009) 583 finalPropunere deDECIZIE A CONSILIULUIautorizând Republica Austria să prelungească măsura de derogare de la articolul 168 din Directiva 2006/112/CE privind sistemul comun al taxei pe valoarea adăugatăEXPUNERE DE MOTIVECONTEXTUL PROPUNERII |110 | Motivele și obiectivele propunerii În temeiul articolului 395 alineatul (1) din Directiva 2006/112/CE din 28 noiembrie 2006 privind sistemul comun al taxei pe valoarea adăugată (denumită în continuare „directiva TVA”), Consiliul, hotărând în unanimitate la propunerea Comisiei, poate autoriza orice stat membru să aplice măsuri speciale de derogare de la dispozițiile directivei respective, în scopul simplificării procedurii de colectare a taxei pe valoarea adăugată (TVA) sau al prevenirii anumitor forme de evaziune fiscală sau de fraudă. Prin scrisoarea înregistrată la Secretariatul General al Comisiei la 2 iunie 2009, Republica Austria a solicitat autorizarea de a prelungi aplicarea unei măsuri de derogare de la articolul 168 din directiva TVA. În conformitate cu articolul 395 alineatul (2) din directiva TVA, Comisia a informat celelalte state membre, prin scrisoarea din 10 septembrie 2009, cu privire la cererea înaintată de Austria. Prin scrisoarea din 21 septembrie 2009, Comisia a înștiințat Austria că deține toate informațiile necesare pentru a analiza cererea. |120 | Contextul general În conformitate cu articolul 168 din directiva TVA, o persoană impozabilă are dreptul de a deduce valoarea TVA percepută pentru achizițiile de bunuri și servicii efectuate în scopul operațiunilor sale taxabile. Măsura de derogare a cărei prelungire este solicitată de Austria exclude însă total de la dreptul de deducere TVA conținută de bunurile și serviciile pe care o persoană impozabilă le utilizează în proporție mai mare de 90%, în scopuri private sau care nu au legătură cu activitatea economică. Această măsură de derogare a fost acordată prin Decizia 2004/866/CE a Consiliului din 13 decembrie 2004 (JO L 371, 18.12.2004, p. 47). Comisia a acceptat anterior că derogarea se bazează pe necesitatea de a simplifica procedura de percepere a TVA afectând, în același timp, doar într-o măsură neglijabilă valoarea taxei datorate în stadiul consumului final. Prin urmare, derogarea ar trebui autorizată ținând seama că situația și faptele pe care s-a bazat derogarea inițială continuă să existe. Cu toate acestea, prelungirea trebuie limitată în timp pentru a se putea determina, înainte de a se examina o eventuală nouă cerere de prelungire și pe baza informațiilor adecvate furnizate de Austria, dacă aceste circumstanțe care justifică derogarea s-au schimbat sau nu în timp. În consecință, derogarea trebuie limitată în timp până la 31 decembrie 2012. |130 | Dispoziții în vigoare în domeniul propunerii Decizia Consiliului din 13 decembrie 2004 autorizând Republica Austria să aplice o măsură de derogare de la articolul 17 din a șasea directivă 77/388/CEE privind armonizarea legislațiilor statelor membre referitoare la impozitul pe cifra de afaceri (JO L 371, 18.12.2004, p. 47). |141 | Coerența cu celelalte politici și obiective ale Uniunii Nu este cazul. |CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |219 | Nu este cazul. |Obținerea și utilizarea opiniei experților |229 | Nu a fost necesară consultarea experților externi. |230 | Evaluarea impactului Propunerea de decizie urmărește simplificarea procedurii de percepere a TVA pentru bunurile și serviciile care sunt utilizate, în proporție foarte mare, pentru scopuri care nu au legătură cu activitatea economică și, prin urmare, are un impact potențial pozitiv. Totuși, din cauza domeniului de aplicare restrâns și a aplicabilității limitate în timp a derogării, impactul va fi, în orice caz, limitat. |ELEMENTELE JURIDICE ALE PROPUNERII |305 | Rezumatul acțiunii propuse Autorizarea Austriei de a continua aplicarea unei măsuri de derogare de la directiva TVA, referitoare la excluderea totală a dreptului de deducere în cazul în care o persoană impozabilă utilizează bunurile și serviciile în proporție mai mare de 90% în scopuri care nu au legătură cu activitatea economică. |310 | Temeiul juridic Articolul 395 din Directiva TVA. |329 | Principiul subsidiarității În conformitate cu articolul 395 din directiva TVA, un stat membru care dorește să introducă măsuri de derogare de la respectiva directivă trebuie să obțină autorizarea Consiliului, sub forma unei decizii a Consiliului. Prin urmare, propunerea respectă principiul subsidiarității. |Principiul proporționalității Propunerea respectă principiul proporționalității din următorul (următoarele) motiv (motive). |331 | Decizia se referă la o autorizație acordată unui stat membru, la cererea acestuia, și nu constituie o obligație. |332 | Având în vedere domeniul de aplicare restrâns al derogării, măsura specială este proporțională scopului urmărit. |Alegerea instrumentelor |341 | Conform articolului 395 din directiva TVA, derogarea de la normele comune în materie de TVA este posibilă doar cu aprobarea Consiliului, hotărând în unanimitate la propunerea Comisiei. O decizie a Consiliului este instrumentul cel mai potrivit, deoarece poate fi adresată fiecărui stat membru în parte. |IMPLICAțIILE BUGETARE |409 | Propunerea nu are implicații pentru bugetul comunitar. |INFORMAțII SUPLIMENTARE |Clauza de reexaminare/revizuire/caducitate |533 | Propunerea conține o clauză de caducitate. |E-4931 |Propunere deDECIZIE A CONSILIULUIautorizând Republica Austria să prelungească măsura de derogare de la articolul 168 din Directiva 2006/112/CE privind sistemul comun al taxei pe valoarea adăugatăCONSILIUL UNIUNII EUROPENEavând în vedere Tratatul de instituire a Comunității Europene,având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată[1], în special articolul 395 alineatul (1),având în vedere propunerea Comisiei,întrucât:(1) Prin scrisoarea înregistrată la Secretariatul General al Comisiei la 2 iunie 2009, Austria a solicitat autorizarea de a prelungi aplicarea unei măsuri de derogare de la dispozițiile Directivei 2006/112/CE care reglementează dreptul de deducere, acordată anterior prin Decizia 2004/866/CE[2] a Consiliului adoptată în temeiul celei de a șasea directive 77/388/CE[3], aplicabilă la momentul respectiv.(2) În conformitate cu articolul 395 alineatul (2) din Directiva 2006/112/CE, Comisia a informat celelalte state membre, printr-o scrisoare din data de 10 septembrie 2009, cu privire la cererea înaintată de Austria. Printr-o scrisoare din 21 septembrie 2009 Comisia a comunicat Austriei faptul că deține toate informațiile pe care le consideră necesare pentru a analiza cererea.(3) În vederea simplificării colectării TVA, obiectivul măsurii de derogare este de a exclude complet TVA asupra bunurilor și serviciilor de la dreptul de deducere, în cazul în care bunurile și serviciile sunt utilizate, în proporție mai mare de 90%, în scop privat de către persoana impozabilă sau de către angajații acesteia sau, în general, în scopuri care nu au legătură cu activitatea economică.(4) Măsura reprezintă o derogare de la articolul 168 din Directiva 2006/112/CE, care stabilește principiul general al dreptului de deducere, și urmărește să simplifice procedura de percepere a TVA. Valoarea taxei datorate în stadiul consumului final este afectată doar într-o măsură neglijabilă.(5) Situația juridică și de fapt care a justificat aplicarea actuală a măsurii de simplificare în cauză nu s-a schimbat și există în continuare. Prin urmare, Austria trebuie să fie autorizată să aplice măsura de simplificare pentru o perioadă suplimentară, dar numai până la 31 decembrie 2012, pentru ca aceasta să poată fi evaluată.(6) Derogarea nu va avea efecte negative asupra resurselor proprii ale Comunității provenind din TVA,ADOPTĂ PREZENTA DECIZIE:Articolul 1Prin derogare de la articolul 168 din Directiva 2006/112/CE, Republica Austria este autorizată să excludă TVA asupra bunurilor și serviciilor de la dreptul de deducere în cazul în care bunurile și serviciile în cauză sunt utilizate, în proporție mai mare de 90%, în scop privat de către o persoană impozabilă sau de către angajații acesteia sau, dintr-o perspectivă mai generală, în scopuri care nu au legătură cu activitatea economică.Articolul 2Prezenta decizie se aplică până la 31 decembrie 2012.Articolul 3Prezenta decizie se adresează Republicii Austria.Adoptată la Bruxelles,Pentru ConsiliuPreședintele [1] JO L 347, 11.12.2006, p. 1.[2] JO L 371, 18.12.2004, p. 47.[3] JO L 145, 13.6.1977, p. 1.